**Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” (turpmāk – noteikumu projekts) mērķis ir pārdalīt 2020. gadam piešķirto finansējumu starp apstiprinātiem atbalsta pasākumiem. Noteikumu projektā pārdalītais finansējums ir paredzēts 2019. gadā uzsākto atbalsta pasākumu izpildes finansējumam.Plānotais noteikumu projekta spēkā stāšanās laiks ir 2020.gada augusts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošajos Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai” (turpmāk – noteikumi Nr. 1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2020. gadam.Pēc Lauku atbalsta dienesta sniegtās informācijas, dažos noteikumu Nr. 1524 atbalsta pasākumos līdz 2020.gada 1. jūnijam ir izveidojušies neizmantoti finanšu līdzekļi, savukārt citos pasākumos ir nepieciešams finansējuma palielinājums, tādēļ noteikumu projektā precizētas atbalsta summas.2018.gadā vienā no lielākajām cūku audzēšanas saimniecībām tika konstatēts Āfrikas cūku mēra uzliesmojums un visas cūkas šajā saimniecībā tika iznīcinātas. Attiecīgi 2019.gadā cūkkopības nozarei tika plānots mazāks atbalsta apmērs. 2019.gada nogalē Zemkopības ministrijas rīcībā bija informācija, ka minētā saimniecība 2020.gadā plāno atsākt savu darbību pilnā apjomā kā šķirnes cūku audzēšanas saimniecība, tāpēc cūkkopības nozarei tika ieplānota finansējuma rezerve šādam gadījumam. Tomēr minētā saimniecība savu darbību 2020.gadā neatjaunoja. Tādējādi atbalsta pasākumā “Ciltsdarba pasākumiem cūkkopības nozarē” 2020.gada pirmajos ceturkšņos ir izveidojušies neizmantoti finanšu līdzekļi un līdz gada beigām netiks izmantoti vismaz 11 000 *euro*, tādēļ noteikumu projekta 3. punktā atbalsta summa ir samazināta par 11 000 *euro*. Neizmantoti finanšu līdzekļi ir izveidojušies atbalsta pasākumā “Atbalsts dzīvnieku darbspēju un ģenētiskās kvalitātes popularizēšanas pasākumiem” 23 362 *euro* apmērā. Šajā pasākumā atbalsts tika paredzēts 12 šķirnes lauksaimniecības dzīvnieku audzētāju biedrībām. Tā kā viena no minētajām biedrībām uz atbalstu nepieteicās, tai paredzētais finansējums netika izmantots un noteikumu projekta 4. punktā atbalsta summa ir atbilstoši samazināta. Atbilstoši atbalsta summas samazinājumam minētajos pasākumos ar noteikumu projekta 1. un 2. punktu par 34 362 *euro* samazināta kopējā atbalsta summa lopkopības attīstībai, kā arī ciltsdarbam un dzīvnieku audzēšanai.Atbalsta pasākumā “2019.gadā uzsākto atbalsta pasākumu izpildes finansējums” ir nepieciešams finansējuma palielinājums. Lai Lauku atbalsta dienestam, izmaksājot atbalstu, minētajā atbalsta pasākumā nebūtu jāpiemēro proporcionālais samazinājums, ar noteikumu projekta 5. punktu ir precizēta atbalsta summa noteikumu Nr. 1524 2.6. apakšpunktā, palielinot finansējumu par 34 362 *euro.*Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2020.gadā.Papildus ar noteikumu projekta 6. punktu jaunā redakcijā ir izteikts noteikumu Nr.1524 8.1 punkts, sadalot to apakšpunktos un papildinot ar 8.1 2. apakšpunktu. Norma attiecas uz pretendentiem, kas ir *de minimis* atbalsta saņēmēji. Minētajiem pretendentiem *de minimis* atbalsta kumulācijas gadījumā ir pienākums sniegt informāciju atbalstu administrējošai iestādei par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu. Tādējādi atbalsta aprēķinos tiks ņemti vērā visi jau piešķirtie un plānotie atbalsti un nodrošināta pareiza komercdarbības atbalsta normu ievērošana.Tāpat ar noteikumu projekta 7. punktu ir grozīts noteikumu Nr. 1524 10.1 punkts paredzot, ka pārkāpumu gadījumā komercdarbības atbalsts no atbalsta saņēmēja ir  atgūstams ne tikai tad, ja pārkāpumu ir izdarījis atbalsta saņēmējs, bet arī tad, kad pārkāpumu ir pieļāvis, piemēram, atbalsta sniedzējs. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķirnes lauksaimniecības dzīvnieku audzētāju organizācijas; Agroresursu un ekonomikas institūts |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (Eiropas Savienības Oficiālais Vēstnesis, 2004.gada 30.aprīlis, Nr. L 140) (turpmāk – regula Nr. 794/2004);Komisijas 2013. gada 18. decembra Regula (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1407/2013);Komisijas 2013. gada 18. decembra Regula (EK) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1408/2013). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 794/2004Regula Nr. 1407/2013Regula Nr. 1408/2013 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1407/2013 1.panta 2.punkts | Noteikumu projekta 6. punktā izteiktais noteikumu Nr.1524 8.11.apakšpunkts | Regulas Nr. 1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1408/2013 1.panta 2.punkts | Noteikumu projekta 6.punktā izteiktais noteikumu Nr.1524 8.11.apakšpunkts | Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1408/2013 1.panta 3.punkts | Noteikumu projekta 6.punktā izteiktais noteikumu Nr.1524 8.11.apakšpunkts | Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.794/2004 10.pants | Noteikumu projekta 7.punktā izteiktais noteikumu Nr.1524 10.1 punkts | Regulas Nr.794/2004 prasības tiek ieviestas pilnībā | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.794/2004 11.pants | Noteikumu projekta 7.punktā izteiktais noteikumu Nr.1524 10.1 punkts | Regulas Nr.794/2004 prasības tiek ieviestas pilnībā | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. |
| 2. | Sabiedrības līdzdalība projekta izstrādē | Informācija par noteikumu projektu no 2020. gada 10. jūnija līdz 26. jūnijam tika ievietota Zemkopības ministrijas tīmekļvietnes sadaļā „Sabiedrības līdzdalība”, kā arī Ministru kabineta tīmekļvietnes sadaļā „Sabiedrības līdzdalība”.  |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv